23PES-192

EH Bildu Nafarroa talde parlamentarioko Adolfo Araiz Flamarique jaunak honako galdera hauek aurkezten dizkio Legebiltzarreko Mahaiari, izapidetu ditzan eta idatziz erantzun dakien:

Lurralde Kohesioko kontseilariak hainbat galdera erantzun ditu, Kasedako Udalak gauzatutako jarduketen aurrean Lurralde Antolaketako Zuzendaritza Nagusiak hirigintzaren arloko legezkotasuna berrezartzeko izapidetutako espedienteari buruzkoak, zuzendaritza nagusi horrek ezarritako eraispen-agindua betetzeari uko egin baitio Kasedako Udalak.

Erantzunak ikusita, honako galdera hauek egiten ditut, idatziz erantzun dakien:

1.- Zein administrazio-egintzaren bidez erabaki da hirigintzaren arloko legezkotasuna berrezartzeko espedientea geldiaraztea? Zein agintaritzak eman du administrazio-egintza hori?

2.- Geldiarazteko administrazio-egintzarik ez badago, zein da Departamentuak hirigintzaren arloko legezkotasuna berrezartzeko espedientea geldiarazteko egindako egitezko jarduketa horri babesa ematen dion oinarri juridikoa, gure talde parlamentarioari erantzun zaion bezala?

3.- Geldiarazpen horrek esan nahi al du ez zaiola hertsapen-isun gehiagorik jarriko Kasedako Udalari harik eta Ondare Historikoaren Zerbitzuak udal horrek eskatutakoa ebatzi arte?

4.- Ondare Historikoaren Zerbitzuak ebazten ez badu, Kasedako Udalari legezkotasuna berrezartzeko irekitako espedienteari dagokionez Departamentuak “aldi baterako geldiarazteko” hartutako egitezko erabakia behin betiko geldiarazpen bihurtuko al da?

Iruñean, 2023ko azaroaren 6an

Foru parlamentaria: Adolfo Araiz Flamarique